Diari Oficial de la Generalitat Valenciana


Sumari del DOGV 6611, del 19-09-2011 (2011/9494)

RESOLUCIÓ de 7 de setembre de 2011, de la Conselleria d'Infraestructures, Territori i Medi Ambient, sobre delegació de competències sancionadores en matèria de qualitat ambiental.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6611

Data del DOGV
:   19-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9494


Data del document
:   07-09-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * Conselleria d'Infraestructures, Territori i Medi Ambient
    * competència administrativa
    * qualitat del medi ambient
    * protecció del medi ambient
    * canvi climàtic
    * delegació de poders
    * control de la contaminació
    * vigilància del medi ambient

RESOLUCIÓ de 7 de setembre de 2011, de la Conselleria d'Infraestructures, Territori i Medi Ambient, sobre delegació de competències sancionadores en matèria de qualitat ambiental. [2011/9494]  
Vist el que disposa l'article 28 de la Llei 5/1983, de 30 de desembre, del Consell, en relació amb l'article 17.2.c del Decret 75/2011, de 24 de juny, del Consell, pel qual s'estableix l'estructura orgànica bàsica de la Conselleria d'Infraestructures, Territori i Medi Ambient, la Direcció General de Qualitat Ambiental, dependent de la Secretaria Autonòmica de Territori, Medi Ambient i Paisatge, és l'òrgan directiu al qual correspon exercir les funcions en matèria de qualitat i educació ambiental, residus, control de la contaminació, protecció del medi ambient atmosfèric, intervenció administrativa ambiental, inspecció ambiental i canvi climàtic.   
Vist el que disposa l'article 63 de la Llei 5/1983, de 30 de desembre, segons el qual «L'exercici de les competències pròpies de cada òrgan pot ser delegat per aquest en l'òrgan jeràrquic immediat inferior, llevat que per l'aplicació del principi d'eficàcia siga aconsellable atribuir-lo a un altre òrgan, sense que siga possible la delegació de competències delegades», en relació amb l'article 13 de la Llei 30/1992, de Règim Jurídic de les Administracions Publiques i del Procediment Administratiu Comú, el qual disposa:  
«1. Els òrgans de les diferents administracions públiques poden delegar l'exercici de les competències que tinguen atribuïdes en altres òrgans de la mateixa administració, encara que no siguen jeràrquicament dependents, o de les entitats de dret públic vinculades o dependents d'aquelles.  
2. En cap cas poden ser objecte de delegació les competències relatives a:   
a) Els assumptes que es referisquen a relacions amb la direcció de l'Estat, la Presidència del Govern de la nació, Corts Generals, presidències dels consells de govern de les comunitats autònomes i assemblees legislatives de les comunitats autònomes.  
b) L'adopció de disposicions de caràcter general.  
c) La resolució de recursos en els òrgans administratius que hagen dictat els actes objecte de recurs.  
d) Les matèries en què així es determine per norma amb rang de llei.  
3. Les delegacions de competències i la seua revocació han de publicar-se en el Butlletí Oficial de l'Estat, en el de la comunitat autònoma o en el de la província, segons l'administració a què pertanga l'òrgan delegatori, i l'àmbit territorial de competència d'aquest.  
4. Les resolucions administratives que s'adopten per delegació han d'indicar expressament aquesta circumstància i es consideraran dictades per l'òrgan delegatori.  
5. Excepte autorització expressa d'una llei, no poden delegar-se les competències que s'exercisquen per delegació.  
No constitueix impediment perquè puga delegar-se la competència per a resoldre un procediment la circumstància que la norma reguladora d'aquest preveja, com a tràmit preceptiu, l'emissió d'un dictamen o informe; no obstant això, no pot delegar-se la competència per a resoldre un assumpte concret una vegada que en el procediment corresponent s'haja emés un dictamen o informe preceptiu sobre aquest.  
  
6. La delegació és revocable en qualsevol moment per l'òrgan que l'ha conferida.  
7. La delegació de competències atribuïdes a òrgans col·legiats per a l'exercici ordinari de la qual es requerisca un quòrum especial, ha d'adoptar-se observant, en tot cas, aquest quòrum».  
Fent ús de les facultats que em confereix l'article 28 de la Llei 5/1983, de 30 de desembre, del Consell, modificada per la Llei 1/2002, de 26 de febrer, de la Generalitat, resolc:  
  
Primer  
Delegar el titular de la Direcció General de Qualitat Ambiental per a la potestat sancionadora atribuïda per les lleis sectorials en matèria de residus, control de la contaminació, protecció del medi ambient atmosfèric, intervenció administrativa ambiental, i canvi climàtic a la consellera d'Infraestructures, Territori i Medi Ambient en les matèries la competència de les quals li ha sigut atribuïda de conformitat amb el Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, i amb el Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
  
Segon  
La delegació de competències que es disposa en aquesta resolució no és obstacle perquè la consellera d'Infraestructures, Territori i Medi Ambient puga avocar el coneixement i la resolució de tots els assumptes que considere oportuns; així mateix pot revocar la delegació conferida en qualsevol moment, de conformitat amb el que estableix l'article 63.5 de la Llei 5/1983, de 30 de desembre, del Consell, modificada per la Llei 1/2002, de 26 de febrer, de la Generalitat.  
  
Tercer  
Les resolucions que es dicten per raó de la delegació conferida per aquesta resolució posen fi a la via administrativa, de conformitat amb el que estableixen els articles 13.4 i 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quart  
Sempre que es faça ús de la delegació de funcions contingudes en aquesta resolució ha de fer-se constar aquest fet la resolució adoptada, segons estableixen l'article 63.6 de la Llei 5/1983, de 30 de desembre, del Consell, modificada per la Llei 1/2002, de 26 de febrer, de la Generalitat, i article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
  
Cinqué   
Aquesta resolució produirà efecte des de l'endemà de la publicació en el Diari Oficial de la Comunitat Valenciana.  
  
València, 7 de setembre de 2011.- La consellera d'Infraestructures, Territori i Medi Ambient: Isabel Bonig Trigueros.